สาว 39 พกปืนกล็อกจี้ร้านทอง โดนปิดประตูขัง ร่ำไห้อ้างตกงานหิวโซ
ตำรวจคันนายาว รวบสาววัย 39 ปี แต่งกายคลุมหน้าอำพราง พกปืน 9 มม. จี้ชิงทองร้านทอง แต่ออกไม่ได้ ถูกเจ้าของร้านล็อกประตูขัง ร่ำไห้ขอความเห็นใจ จำใจต้องทำเพราะตกงาน ไม่มีเงินกินข้าวเวลา 12.30 น.วันที่ 30 กรกฎาคม พ.ต.อ.วาสุเทพ คงกล่อม ผกก.สน.คันนายาว แถลงข่าวจับกุม น.ส.ณิชชาภัทร โกมลเตชะวาณิช อายุ 39 ปี อยู่แขวงบางชัน เขตคลองสามวา กรุงเทพฯ ในข้อหาชิงทรัพย์บุคคลอื่นโดยมี หรือใช้อาวุธปืนโดยผิดกฎหมาย มีอาวุธปืนของผู้อื่นไว้ในครอบครองโดยไม่ได้รับอนุญาต และพาอาวุธปืนไปในเมืองหมู่บ้าน หรือทางสาธารณะโดยไม่มีเหตุอันสมควรโดยผิดกฎหมาย พร้อมของกลาง ถุงชนิดผ้าสีม่วง จำนวน 1 ใบ กระเป๋าถือชนิดผ้าสีเทาแบบมีซิปรูดเปิด-ปิด จำนวน 1 ใบ อาวุธปืนขนาด 9 มม. ยี่ห้อกล็อก 19 สีดำ พร้อมติดไฟฉายปลายกระบอกปืน จำนวน 1 กระบอก ทองรูปพรรณแบบสร้อยข้อมือลายถัก น้ำหนัก 3 บาท จำนวน 2 เส้นทั้งนี้ จากเหตุการณ์เมื่อเวลา 12.00 น. เจ้าหน้าที่ตำรวจนครบาลคันนายาว ได้รับแจ้งจากเจ้าของร้านทองว่าถูกคนร้ายเข้ามาชิงทองในห้างทองเยาวราช เลขที่ 288/13 ถนนสุเหร่าคลองหนึ่ง แขวงบางชัน เขตคลองสามวา กรุงเทพฯ จึงเร่งนำกำลังเข้าตรวจสอบที่เกิดเหตุทันทีพบคนร้ายเป็นผู้หญิง ถูกเจ้าของร้านปิดประตูขังอยู่ภายในร้านทองดังกล่าว จึงนำกำลังเข้าควบคุมตัวทันที จากการสอบสวนทราบชื่อ น.ส.ณิชชาภัทร โกมลเตชะวาณิช อายุ 39 ปีทั้งนี้ ผู้ต้องหายอมรับว่าเป็นคนร้ายที่ก่อเหตุจริง โดยอ้างว่ามาจากพัทลุง มาพักอยู่กับแฟน และนำปืนแฟนมาใช้ก่อเหตุ เนื่องจากตกงานทั้งคู่ ไม่มีเงินซื้อข้าวกิน และได้มาดูลาดเลาก่อนลงมือก่อเหตุ ที่แต่งกายคล้ายหญิงชาวมุสลิมก็เพื่ออำพราง เจ้าหน้าที่จึงนำตัวผู้ต้องหาพร้อมของกลางส่งพนักงานสอบสวนต่อไป
ตำรวจคันนายาว รวบสาววัย 39 ปี แต่งกายคลุมหน้าอำพราง พกปืน 9 มม. จี้ชิงทองร้านทอง แต่ออกไม่ได้ ถูกเจ้าของร้านล็อกประตูขัง ร่ำไห้ขอความเห็นใจ จำใจต้องทำเพราะตกงาน ไม่มีเงินกินข้าว 
ปล้นร้านทอง,โจรสาวจี้ร้านทอง,โจรสาวปล้นทอง,สาวจี้ร้านทอง,ปิดประตูขังโจร,ข่าวทั่วไป